|  |  |  |  |
| --- | --- | --- | --- |
| http://www.cyprus.gov.cy/portal/portal.nsf/0/64b48afa606d5553c22570360021f4a4/Text/8.30D2?OpenElement&FieldElemFormat=jpg |  |  | logo |
| ΚΥΠΡΙΑΚΗ ΔΗΜΟΚΡΑΤΙΑ  **ΥΠΟΥΡΓΕΙΟ**  **ΣΥΓΚΟΙΝΩΝΙΩΝ ΚΑΙ ΕΡΓΩΝ** |  |  |  |

**ΑΝΑΚΟΙΝΩΣΗ**

Οι περί των Τεχνιτών Οχημάτων Νόμοι του 2006 έως 2012

Ανανέωση άδειας τεχνίτη οχημάτων

Υπενθυμίζονται οι αδειούχοι τεχνίτες οχημάτων ότι η άδεια τεχνίτη οχημάτων που κατέχουν, έχει διάρκεια ισχύος δύο χρόνων, μετά την πάροδο των οποίων πρέπει να ανανεωθεί. Ως εκ τούτου, καλούνται οι αδειούχοι τεχνίτες οχημάτων των οποίων η άδεια λήγει, να μεριμνούν για την έγκαιρη ανανέωση της, υποβάλλοντας αίτηση στα Κεντρικά ή στα Επαρχιακά Γραφεία του Τμήματος Ηλεκτρομηχανολογικών Υπηρεσιών.

Σύμφωνα με το άρθρο 3 του Νόμου του 2006, **«…**συντήρηση και επιδιόρθωση οχήματος αναλαμβάνεται και διεκπεραιώνεται μόνο από αδειούχο τεχνίτη οχημάτων που κατέχει ισχύουσα άδεια τεχνίτη οχήματος της σχετικής ειδικότητας.**»**

Σύμφωνα με το άρθρο 16 του Νόμου του 2006, πρόσωπο το οποίο ασκεί το επάγγελμα του τεχνίτη οχημάτων σε σχέση με τις ειδικότητες που καθορίζονται στο Νόμο, χωρίς να κατέχει ισχύουσα άδεια τεχνίτη οχημάτων, διαπράττει αδίκημα και, σε περίπτωση καταδίκης του, υπόκειται σε φυλάκιση για περίοδο που δεν υπερβαίνει το ένα (1) έτος ή σε χρηματική ποινή που δεν υπερβαίνει τις πέντε χιλιάδες εκατόν τριάντα ευρώ (€5.130,00) ή και στις δυο αυτές ποινές.